## La Vicepresidència Segona i l’Ajuntament de la Vila Joiosa estudien accions conjuntes per a impulsar la promoció de l’habitatge públic al municipi

*** El secretari autonòmic d’Habitatge i l’alcalde de la localitat mantenen una trobada a la localitat alacantina**

El secretari autonòmic d’Habitatge, Sebastián Fernández, i l’alcalde de la Vila Joiosa, Marcos Enrique Zaragoza, han mantingut una reunió de treball en la qual s’han analitzat possibles accions conjuntes que permeten impulsar la promoció d’habitatge públic al municipi.

En la trobada, en la qual també ha participat el regidor d’Urbanisme i Infraestructures, Pedro Ramis, s’han estudiat les condicions de sòl públic disponible en el municipi amb la finalitat de posar en marxa nous projectes d’habitatge públic a la Vila Joiosa.

Per això, la Vicepresidència Segona i Conselleria de Servicis Socials, Igualtat i Habitatge continuarà treballant amb l’Ajuntament de la Vila Joiosa per a marcar objectius a curt i mitjà termini i avançar en les polítiques d’habitatge.

Fecha: 09/02/2024